Samkvæmt könnun sem Capacent Gallup gerði fyrir Náttúruverndarsamtök Íslands töldu 95,4% aðspurðra að stóriðjufyrirtæki eigi að greiða fyrir losun sína á gróðurhúsalofttegundum . Mbl.is greindi frá þessu í gær . Þá taldi þorri aðspurðra , eða 82,9% , að öll fyrirtæki eigi að greiða fyrir losun sína á gróðurhúsalofttegundum . 49% töldu að almenningur eigi að greiða fyrir losun sína á gróðurhúsalofttegundum , 44,6% voru því ósammála og 6,3% tóku ekki afstöðu .